Griekwastad-moorde: Steenkamps is verskeie kere geskiet | Maroela Media
"Die kopwonde aan die man en vrou is heel waarskynlik deur dieselfde vuurwapen veroorsaak," het Lemaine Fouche, 'n patoloog van die Noord-Kaapse departement van gesondheid, gesê.
Regter Frans Kgomo hoor tans getuienis aan in die moordsaak van 'n 17-jarige seun wat van die moord op Steenkamp (44), sy vrou Christelle (43) en hul dogter Marthella verdink word. Hulle is op 6 April 2012 omstreeks 18:00 op hul plaas Naauwhoek naby Griekwastad vermoor. Die tiener word ook aangekla van verkragting en dwarsboming van die gereg.
Staatsaanklaer Hannes Cloete het sorgvuldig deur Fouche se getuie en bewyse gegaan. Fouche is die staat se eerste hoofgetuie vir die week. Fouche het Deon as 'n groot en sterk man beskryf en gesê hy is drie keer geskiet.
"Hy het baie bloed verloor," het Fouche gesê. Deon het onder andere 'n skietwond agter sy linkeroor gehad en fragmente van die koeël is in sy brein gevind. Deon het ook 'n kopbesering opgedoen wat deur 'n stomp voorwerp soos 'n rewolwer, veroorsaak kon word.
Christelle het 'n skietwond op haar rug gehad en een aan die agterkant van haar kop gehad. "Die eerste koeël het waarskynlik eers deur 'n baadjie gegaan, nadat dit die houtgedeelte van 'n stoel getref het voordat dit haar in die rug getref het."
My hart bloei elke keer vir die familie en vriende van die oorledenes.
Mag hierdie saak spoedig tot 'n einde kom en die moordenaar(s) lewenslange tronkstraf uitdien.
Helo Trip Marais, ja dis n sad storie. Maar wat my dronk slaan is hoe hy nog met n smile op sy gesig kan loop. Hys n klein monster. Hy moes in n plek van veiligheid gewees het nou. Maar lyk my geld praat hard.
Jammer Trip Maritz, ek wonder hoekom beskerm party van sy familie lede hom so. Is dit miskien omdat hulle dink hy gaan vir hulle n deel van daai erfporsie gee. Of weet hulle iets wat ons graag sal wil weet.